ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky en en ru ru ky ky ky ky ky ky ky ky ru ky uk ky ky
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Мамлекеттик бюджеттин аткарылышы тууралуу жылдык отчёттор
Жергиликтүү бюджеттердин аткарылышы тууралуу отчёттор
Эсептөө палатасынын аудитинин жыйынтыктары
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
«Мамлекеттик сатып алууларды натыйжалуу башкаруу – 2018» деген темада II эл аралык конференция өтүүдө — Жаңылыктар — Кыргыз Республикасынын Финансы министрлиги
Кыргыз Республикасынын Финансы министрлигинин Окуу борбору Борбордук Азиядагы Crown Agents менен биргеликте 2018-жылдын 17-майында Кыргыз Республикасынын Ысык-Көл областынын Сары-Ой айылында өтүп жаткан «Мамлекеттик сатып алууларды натыйжалуу башкаруу – 2018» деген темада II эл аралык ачык конференциянын 2 күндүк ишин ачып берди.
Бул иш-чара «Жашыл экономика» темасына арналган 2017-жылкы I эл аралык конференциянын алкагындагы мамлекеттик сатып алуулар боюнча семинарлар сериясынын уландысы болуп саналат. Уюштуруучулар быйыл конференциянын курамын жана катышуучуларынын географиясын кеңейтип, конференцияны «Саламаттык сактоодогу мамлекеттик сатып алуулардын инновациялары» темасына арнашты.
Конференциянын ишине Улуу Британия, Украина, Россия, Кыргызстан, Казакстан, Өзбекстан жана Тажикстандан мамлекеттик сатып алуулар боюнча алдыңкы адистер жана эксперттер келип катышууда. Ошондой эле иш-чарага Кыргызстандын жана КМШ өлкөлөрүнүн мамлекеттик органдарынын, бизнес түзүмдөрүнүн өкүлдөрү, коомчулуктун жана ЖМКнын өкүлдөрү келишти.
Конференциянын биринчи күнүндө Кыргыз Республикасынын Финансы министрлигине караштуу Мамлекеттик сатып алуулар департаментинин директору Улан Озумбеков жана министрликтин Окуу борборунун директору Жылдыз Нурматова мамлекеттик сатып алуулар системасындагы инновациялык моделдер тууралуу баяндама жасашты.
«Кыргыз Республикасы кыска мөөнөттө мамлекеттик сатып алуулар системасын өнүктүрүү жаатында айрым өлкөлөргө жетүүгө тийиш. Азыркы убакта Кыргыз Республикасынын мамлекеттик сатып алуулар системасы заманбап инновациялык технологияларды түзүү жана колдонуу, системанын иштөөсүнүн натыйжалуулугун жогорулатуу жана сапаттуу мамлекеттик кызмат көрсөтүү этабында турат. Бүгүнкү эл аралык конференция – өлкөлөр өздөрүнүн саясий чараларды көрүү тажрыйбасын салыштыра ала турган, ошол тажрыйбаларды алмаша ала турган, алдыңкы практиканын мисалдарын таба ала турган, келип чыккан көйгөйлөрдү талкуулап, саясатты өркүндөтүү боюнча сунуштарды кабылдай ала турган ачык маалыматтык аянтча», – деп белгиледи У. Озумбеков.
У. Озумбековдун айтымында, бүгүнкү күндө Мамлекеттик сатып алуулар департаментинин негизги иши Мамлекеттик сатып алуулар порталын мамлекеттик органдардын базалары менен интеграциялоого, коомдо көйгөйлүү маселелерден болуп саналган даттанууларды жана каршылыктарды кароого багытталган.
Ал түшүндүрүп кеткендей, жакын арада Кыргыз Республикасынын Финансы министрлигине караштуу Мамлекеттик сатып алуулар департаменти 2016-жылы түзүлгөн Көз карандысыз ведомство аралык комиссиянын даттанууларды кароо боюнча иштөөсүнүн жаңы механизмин киргизет. Жаңы механизм боюнча Портал өзү 15 мүчөдөн турган Комиссияны ар бир даттануу үчүн өз-өзүнчө топторго автоматтык түрдө, кокустан тандоо методу менен бөлүштүрөт. Коомдук контроль үчүн Комиссиянын курамы төмөнкүчө куралган: үчтөн бири – коомчулуктун өкүлдөрү, үчтөн бири – юриспруденция жаатындагы адис болуп саналган жана судья кызмат орунунда иш тажрыйбасы бар адамдар, үчтөн бири – мамлекеттик же муниципалдык кызматта кызмат орунун ээлеген жана мамлекеттик сатып алуулар боюнча сертификаты бар адамдар. Келип түшкөн ар бир электрондук даттанууга карата система тарабынан 3 адамдан турган Комиссиянын курамы түзүлөт. Мамлекеттик сатып алуулардагы даттануунун автоматташтырылган жол-жобосунда Комиссия мүчөлөрүнө окуу жана талкуулоо режиминде бардык даттанууларга толук кандуу жетүү мүмкүнчүлүгү берилет. «Бул жол-жобо мамлекеттик сатып алуулар жаатындагы талаш-тартыштарды ыкчам чечүүгө мүмкүндүк берет, даттанууларды кароонун ачыктыгын жана калыстыгын камсыздайт, ошондой эле Комиссиянын ишине жарандардын ишенимин жогорулатат», – деп билдирди У. Озумбеков.
Окуу борборунун директору Жылдыз Нурматова инновациялар мамлекеттик сатып алууларды тескөө боюнча окутууда да колдонуларын, угуучулардын саны жылдан жылга көбөйүп баратканын белгиледи. Анын айтымында, мамлекеттик сатып алуулар боюнча тереңдетилген окуу курсу, онлайн курсу киргизилген жана мамлекеттик сатып алуулар боюнча электрондук сертификат генерацияланган.
Конференциянын жүрүшүндө бардык эксперттер инновацияларды, жергиликтүү адистер толук өздөштүрбөгөн болсо да, киргизүү керек деген пикирге келишти.
Конференциянын экинчи күнү мамлекеттик сатып алуулардагы ачык контракттарды стандартташтырууну талкуулоо, ошондой эле бул чөйрөгө чакан жана орто бизнестин катышуусу сыяктуу темаларга арналган.
* — Милдеттүү толтуруу керек
← 2018-жылдын апрель айында республикалык бюджеттин кирешесин аткаруу анализи
2017-жылы Мамлекеттик сатып алуулар порталында 61,8 млрд сомго 68 217 конкурс өткөрүлдү →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан